
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2020. gada 18. februāra noteikumos Nr. 101 "Darbības programmas "Izaugsme un nodarbinātība" 5.4.3. specifiskā atbalsta mērķa "Pasākumi biotopu un sugu aizsardzības labvēlīga statusa atjaunošanai" 5.4.3.1. pasākuma "Eiropas Savienības nozīmes dzīvotņu atjaunošana" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts ir izstrādāts pēc Vides aizsardzības un reģionālās attīstības ministrijas (turpmāk – VARAM) kā Eiropas Savienības (turpmāk – ES) fondu atbildīgās iestādes iniciatīvas, ievērojot Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktā ietverto deleģējumu, kas nosaka Ministru kabinetam (turpmāk - MK) izstrādāt nosacījumus specifiskā atbalsta mērķa īstenošanai.  
1.2. Mērķis
Mērķa apraksts
Noteikumu projekta mērķis ir pagarināt 5.4.3.1. pasākuma "Eiropas Savienības nozīmes dzīvotņu atjaunošana" (turpmāk – 5.4.3.1. SAMP) īstenošanas termiņu līdz 2024. gada 31. oktobrim (esošais termiņš 2023. gada 31. decembris), lai finansējuma saņēmējs nodrošinātu projekta sekmīgu pabeigšanu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2020. gada 18. februāra noteikumu Nr. 101 "Darbības programmas "Izaugsme un nodarbinātība" 5.4.3. specifiskā atbalsta mērķa "Pasākumi biotopu un sugu aizsardzības labvēlīga statusa atjaunošanai" 5.4.3.1. pasākuma "Eiropas Savienības nozīmes dzīvotņu atjaunošana" īstenošanas noteikumi""(turpmāk - MK noteikumi Nr. 101) 24.punktā paredzēts, ka projekts jāīsteno un projekta uzraudzības rādītāji jāsasniedz ne ilgāk kā līdz 2023. gada 31. decembrim. 
5.4.3.1. SAMP ietvarā tika apstiprināts un šobrīd īstenošanā ir viens Dabas aizsardzības pārvaldes (turpmāk - finansējuma saņēmējs) projekts Nr.5.4.3.0/20/I/001 “Apsaimniekošanas pasākumu veikšana īpaši aizsargājamās dabas teritorijās un mikroliegumos biotopu un sugu aizsardzības stāvokļa uzlabošanai” (turpmāk – projekts Nr.5.4.3.0/20/I/001) ar kopējo attiecināmo finansējumu 3 529 411 euro apmērā.

Sadarbības iestāde 2023. gada decembra sākumā pēc 5.4.3.1. SAMP projekta progresa izvērtējuma ir informējusi VARAM, ka projekta Nr.5.4.3.0/20/I/001 sekmīgai darbību  pabeigšanai un maksājumu veikšanai ir nepieciešams projekta Nr.5.4.3.0/20/I/001 īstenošanas termiņa pagarinājums, kas pārsniedz šobrīd noteikto termiņu - 2023. gada 31. decembri.

Sadarbības iestāde informē, ka nebūs iespējams pabeigt vienu no projekta Nr.5.4.3.0/20/I/001 būvdarbu līgumiem ar SIA “Vidzemes būvnieks” (līgums Nr.1.17.32/621/2023), kas tika noslēgts 2023. gada 31. augustā, par Rāznas ezera krastu stiprināšanas pasākumiem posmā Lipuški. Galvenais iemesls līguma neizpildei ir būvvaldes nosacījums par būvprojekta dalīšanu 3 posmos, kā dēļ arī kavējās būvatļaujas izsniegšana un rezultātā darbi tika uzsākti tikai 2023.gada 11.oktobrī. Lai gan būvdarbu izpildītājs paspēja veikt galvenos darbus – krasta stiprināšanu – šobrīd laika apstākļu dēļ nav iespējams veikt atlikušos darbus – labiekārtošanu, celiņu ierīkošanu, vides pieejamības nodrošināšanu. Attiecīgi, bez šo darbu veikšanas, būvvalde nevar objektu pieņemt ekspluatācijā un nav iespējams arī šos darbus iekļaut pieņemšanas – nodošanas aktā kā atliktos darbus. Vienlaikus attiecīgajā projekta teritorijā – Rāznas ezers – ir pilnā apmērā veikti plānotie biotehniskie pasākumi 2022. un 2023.gada sezonā: ūdensaugu pļaušana ar savākšanu, dūņu izvākšana kopā ar niedru sakņu fragmentiem un citu uzkrājušos organisko materiālu ar kopējo darbu izpildes platību 35,38 hektāru, sasniedzot plānoto rezultatīvo rādītāju attiecīgajā teritorijā (plānots 33 ha), kā arī sasniedzot plānoto rezultatīvo rādītāju attiecībā uz labvēlīgi ietekmētās teritorijas platību, kas attiecīgi ir viss Rāznas ezers ar platību 5765 hektāru. Minētie būvdarbi, kuru izpilde ir aizkavējusies, ir vērsti uz ezera krasta erozijas, kas apdraud esošā ceļa saglabāšanu, novēršanu, un to realizācija ir nepieciešama, lai novērstu to, ka ceļa izskalošanās gadījumā pasliktinās ezera ekoloģiskais stāvoklis.
Īstenošanā esošo projektu ir negatīvi ietekmējis arī būvprojektu izstrādes iepirkums, kas vairākas reizes pēc kārtas bija bez rezultāta, kas ietekmēja būvprojektēšanas darbu uzsākšanas laiku. Ņemot vērā būves raksturu un tās lokāciju – īpaši aizsargājamā dabas teritorijā, pie un ūdensobjektā, pie valsts nozīmes autoceļa, apdzīvotā vietā – būvprojekta izstrāde un tā saskaņošana ar visām iesaistītajām pusēm prasīja ilgāku laiku par sākotnēji plānoto.

Lai pabeigtu projektus pēc 2023. gada 31. decembra, iespējami trīs projektu pabeigšanas termiņi:
- 2024. gada 31. oktobris;
- 2026. gada 31. oktobris;
- 2029. gada 31. decembris (kā jau daļa no ES fondu 2021. – 2027. gada plānošanas perioda investīciju portfeļa).

Pirmajā iepriekš minētajā gadījumā projektus uzskata par “nacionāli nefunkcionējošu” un par to neziņo Eiropas Komisijai Darbības programmas “Izaugsme un nodarbinātība” slēgšanas ziņojumā. Atsevišķos gadījumos, izvērtējot finansējuma saņēmēja sniegtos skaidrojumus par neparedzamiem apstākļiem, kas negatīvi ietekmēja projekta īstenošanu un  pamatotus priekšlikumus, atbildīgā iestāde sadarbībā ar sadarbības iestādi un vadošo iestādi var ierosināt grozījumus normatīvajos aktos, kas pieļauj ES fondu finansēto projektu pabeigšanu ne vēlāk kā līdz 2024. gada 31. oktobrim.

Otrajā gadījumā projekti tiek uzskatīti par nefunkcionējošu Eiropas Komisijas 2022.gada 14.decembra Vadlīniju par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda, Kohēzijas fonda un Eiropas Jūrlietu un zivsaimniecības fonda, kā arī par pārrobežu sadarbības programmu saskaņā ar Pirmspievienošanās palīdzības instrumentu (IPA II) (2014.-2020.gada periodā) slēgšanu (2022/C 474/01) (turpmāk – Slēgšanas vadlīnijas) izpratnē. Informācija par to tiek sniegta Eiropas Komisijai. 5.4.3.1.SAMP ietvarā apstiprinātajam projektam Nr.5.4.3.0/20/I/001 darbību pabeigšanai nav nepieciešams termiņa pagarinājums pēc 2024. gada 31. oktobra saskaņā ar Slēgšanas vadlīnijām par nefuncionējošiem projektiem.

Savukārt, trešajā gadījumā var tikt pieņemts lēmums par projekta īstenošanu posmos, kur darbības projektā tiek iesāktas 2014. – 2020. gada plānošanas periodā, bet pabeigtas jau 2021. – 2027. gada plānošanas perioda ietvarā.

5.4.3.1.SAMP gadījumā, veicot ietekmētā projekta Nr.5.4.3.0/20/I/001 izvērtējumu, kā maksimālais termiņš projektu pabeigšanai noteikts 2024. gada 31. oktobris, pabeidzot projektu Nr.5.4.3.0/20/I/001 kā “nacionāli nefunkcionējošu”. Tomēr netiek izslēgta iespēja projektu Nr.5.4.3.0/20/I/001 īstenot, dalot posmos, ja atlikušā finansējuma apjoms pēc 2023. gada 31. decembra pārsniegs 80 000 euro.

Tā kā MK noteikumos Nr. 101 nav paredzēti nosacījumi šādiem gadījumiem, nepieciešams izstrādāt minēto noteikumu grozījumus.
Problēmas un risinājumi
Problēmas apraksts
Saglabājot šobrīd MK noteikumos Nr. 101 noteikto projekta īstenošanas beigu termiņu – 2023.gada 31.decembris, 5.4.3.1.SAMP ietvarā apstiprinātajam projektam Nr.5.4.3.0/20/I/001. pastāv risks neiekļauties šajā termiņā. Līdz ar to grozījumi MK noteikumos Nr.101, pagarinot projekta īstenošanas termiņu pēc 2023. gada 31. decembra, uzskatāmi par nozīmīgiem, lai sekmīgi tiktu pabeigta 5.4.3.1.SAMP īstenošana. 
 
Risinājuma apraksts
Noteikumu projekts paredz papildināt MK noteikumus Nr.101 ar nosacījumiem, lai projektu Nr.5.4.3.0/20/I/001 varētu pabeigt arī pēc 2023. gada 31. decembra. 

Veicot īstenošanā esošā projekta Nr.5.4.3.0/20/I/001 ieviešanas analīzi, tā pabeigšanai pēc 2023. gada 31. decembra piemērotākie būtu divi risinājumi:
1) pabeigt projektu līdz 2024. gada 31. oktobrim kā “nacionāli nefunkcionējošu”; vai
2) pabeigt projektu, dalot to posmos. Ja tiks pieņemts lēmums par dalīšanu posmos, rādītāju, izmaksu un finansēšanas nosacījumi tiks iekļauti citā tiesību aktā.
Netiek izskatīts risinājums projektu Nr.5.4.3.0/20/I/001 pabeigt kā nefunkcionējošu Slēgšanas vadlīniju izpratnē.

Noteikumu projektā ietvertais regulējums projekta Nr.5.4.3.0/20/I/001 finansējuma saņēmējam paredz šādus pienākumus:
- ne vēlāk kā līdz 2023. gada 31. decembrim iesniegt sadarbības iestādei projekta vienošanās grozījumus, paredzot projekta rādītāju sasniegšanu un atbalstāmo darbību turpināšanu pēc 2023. gada 31. decembra;
- noslēguma maksājuma pieprasījumu sagatavot par periodu līdz 2023. gada 31. decembrim, tajā nodalot veiktos izdevumus, pabeigtās projekta darbības un sasniegtos iznākuma rādītājus, kas sasniegti līdz 2023.gada 31.decembrim, no izdevumiem  projekta darbībām un iznākuma rādītājiem, kas tiks sasniegti vai veikti līdz 2024. gada 31. oktobrim ("nacionāli nefuncionējoša" projekta gadījumā), vai kas tiks sasniegti, plānojot projekta pabeigšanu Eiropas Savienības kohēzijas politikas programmas 2021.-2027.gadam ietvaros (projekta posmošanas gadījumā);
- "nacionāli nefunkcionējoša" projekta gadījumā par pabeigtajām atbalstāmajām darbībām, kas veiktas laika periodā pēc 2023. gada 31.decembra, iesniegt sadarbības iestādē pamatojošos dokumentus, tai skaitā informāciju par sasniegtajiem iznākuma rādītājiem.

"Nacionāli nefunkcionējoša" projekta gadījumā, ja sadarbības iestāde, izvērtējot iesniegto dokumentāciju, konstatēs, ka nav sasniegtas visas plānotās projekta atbalstāmās darbības un iznākuma rādītāji, fiansējuma saņēmējam sadarbības iestādei būs pilnā apmērā jāatmaksā saņemtais Kohēzijas fonda finansējums.
Finansējuma saņēmējam, lai pierādītu un apliecinātu, ka projekta Nr.5.4.3.0/20/I/001 ietvaros plānotās darbības ir īstenotas pilnā apmērā, jāiesniedz tādu pat dokumentu kopu, kāds tas būtu jāiesniedz sadarbības iestādē līdz ar noslēguma maksājuma pieprasījumu, ja projekts tiktu izbeigts līdz 2023. gada 31. decembrim. Savukārt, lai nodalītu darbības, kas tiks pabeigtas pēc 2023. gada 31. decembrim, izmanto darbu izpildes, pieņemšanas - nodošanas aktu u.c. informāciju, kurā fiksēts paveikto darbu apjoms.

VARAM sadarbībā ar sadarbības iestādi ir analizējusi arī projekta Nr.5.4.3.0/20/I/001 posmošanas iespējas. Atbilstoši Eiropas Parlamenta un Padomes 2021.gada 24.jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai  118. un 118.a. pantam projektus ir iespējams posmot, t.sk., ja līgums/vienošanās noslēgts pirms 2022. gada 29. jūnija  un projekta kopējās attiecināmās izmaksas pārsniedz 1 milj. euro. Attiecīgi, ņemot vērā augstāk minēto, ka 5.4.3.1. SAMP īstenošanas 2.posms atbilst Eiropas Savienības fondu 2021.- 2027. gada plānošanas perioda ieviešanas nosacījumiem, VARAM, nepieciešamības gadījumā, turpinās darbu pie risinājuma, lai 5.4.3.1. SAMP projektu Nr.5.4.3.0/20/I/001, kuru nevar pabeigt līdz 2023. gada 31. decembrim, var sadalīt posmos un tā īstenošanu pabeigt Eiropas Savienības kohēzijas politikas programmas 2021. - 2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai” finansējuma ietvaros.
Vienlaikus ierobežojošais faktors ir nodalāmo darbību identificēšanas un precīzu izmaksu nodalīšana kavēšanās. Līdz ar to, izvērtējot lietderības un samērīguma aspektus, ja projekta Nr.5.4.3.0/20/I/001 gadījumā radītā ietekme uz valsts budžetu nepārsniegs 80 000 EUR, tad netiks plānota darbību pakāpeniska īstenošana divos plānošanas periodos, vienlaikus, galējo lēmumu virzīt projektu Nr.5.4.3.0/20/I/001 kā posmojamu un tā īstenošanu pabeigt Eiropas Savienības kohēzijas politikas programmas 2021. - 2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai” finansējuma ietvaros, turpmāk pieņems sadarbības iestāde un atbildīgā iestāde savstarpēji vienojoties, iepriekš par to informējot vadošo iestādi. 
Tādējādi šobrīd ieteicamā rīcība ir plānot darbības atbilstoši “nacionālo nefunkcionējošu” projektu principiem.

Sadarbības iestāde ir veikusi finansējuma saņēmēja apzināšanu par gatavību pēc 2023. gada 31. decembra turpināt projekta Nr.5.4.3.0/20/I/001 īstenošanu par saviem līdzekļiem. Indikatīvi potenciālā kopējo atlikušo pēc 2023. gada 31. decembra izmaksu summa varētu veidot 76 776 euro (no tām Kohēzijas fonda finansējums 65 259,94 euro). Finansējuma saņēmējs ir apliecinājis, ka šos izdevumus tas segs no sava pamatbudžeta apakšprogrammas 24.08.00 “Nacionālo parku darbības nodrošināšana”.

Grozījumi MK noteikumos Nr.101 neradīs citas būtiskas izmaiņas projekta Nr.5.4.3.0/20/I/001 īstenošanas noteikumos, kā vien to, ka projektā Nr.5.4.3.0/20/I/001 apstiprinātās darbības atļauts pabeigt ilgākā laika periodā. Līdz ar to  plānotie grozījumi vienošanās par projekta īstenošanu netiek uzskatīti par būtiskiem, jo neietekmē projekta Nr.5.4.3.0/20/I/001 ietvaros veicamo darbību veidu, mērķus vai īstenošanas nosacījumus.

Noteikumu projekta 24.1 punkta izpildes nodrošināšana attiecībā uz projekta Nr.5.4.3.0/20/I/001 īstenošanas termiņu pagarināšanu tiks veikta saskaņā ar MK 2014.gada 16.decembra  noteikumu Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 51.5 apakšpunktā paredzēto gadījumu, kā arī atbilstoši minēto noteikumu VIII nodaļā paredzētajai kārtībai.
Vai ir izvērtēti alternatīvie risinājumi?
Jā
Apraksts
Ja netiks veikti grozījumi MK noteikumos Nr.101, tad ir paredzami Kohēzijas fonda deklarējamā apjoma zaudējumi 5.4.3. specifiskā atbalsta mērķa "Pasākumi biotopu un sugu aizsardzības labvēlīga statusa atjaunošanai" 5.4.3.1. pasākuma "Eiropas Savienības nozīmes dzīvotņu atjaunošana" ietvaros un tiks apdraudēta kopējā iznākuma rādītāja sasniegšana Darbības programmas "Izaugsme un nodarbinātība" līmenī.
Vai ir izvērtēts prasību un izmaksu samērīgums pret ieguvumiem?
Jā
Apraksts
Finansējuma saņēmējam tiek noteikta prasība līdz 2023. gada 31. decembrim iesniegt grozījumus vienošanās par projekta īstenošanu, kas uzskatāma par samērīgu prasību gadījumā, kad tiek pagarināts projekta īstenošanas termiņš, tādējādi mazinot risku finansējuma saņēmējam atmaksāt Kohēzijas fonda finansējumu.
 
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
-
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Finansējuma saņēmējs ir apliecinājis, ka visi turpmākie pēc 2023. gada 31. decembra radušies izdevumi tiks finansēti no finansējuma saņēmēja - Dabas aizsardzības pārvaldes pamatbudžeta apakšprogrammas 24.08.00 “Nacionālo parku darbības nodrošināšana” un apņemas par saviem līdzekļiem turpināt nodrošināt projekta vadību līdz iesākto darbību pabeigšanai, neprasot papildus valsts budžeta līdzekļus.

Šobrīd tiek prognozēts, ka projektā atliktās darbības tiks pabeigtas, un noslēguma maksājums tiks sagatavots līdz 2024. gada 1. jūnijam. Šajā laika posmā izmaksas, kādas varētu rasties finansējuma saņēmējam, ir 76 776,40 euro (no tām Kohēzijas fonda finansējums 65 259,94 euro).
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Saskaņā ar Ministru kabineta 2009. gada 25. augusta noteikumu Nr.970 “Sabiedrības līdzdalības kārtība attīstības plānošanas procesā” 5. punktu institūcija piemēro sabiedrības līdzdalības kārtību to tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Noteikumu projekta mērķis ir noteikt gadījumus, kad finansējuma saņēmējs nevar pilnībā pabeigt KF projektā plānotās darbības un sasniegt plānoto iznākuma rādītāju līdz 2023. gada 31. decembrim, nodrošinot piešķirtā KF finansējuma izlietojumu, ņemot vērā to, ka 2014. - 2020.gada ES fondu plānošanas periods tuvojas noslēgumam un piešķirtais KF finansējums projektos jāiegulda ne vēlāk kā līdz 2023. gada 31. decembrim. Tas būtiski nemaina esošo regulējumu un neparedz ieviest jaunas politiskās iniciatīvas. Ņemot vērā iepriekš minēto, kā arī ievērojot īso termiņu (2023. gada 31. decembris) MK noteikumu Nr.101 grozījumu veikšanai, pēc kuru apstiprināšanas MK nepieciešams laiks finansējuma saņēmējam, lai ierosinātu grozījumus KF līdzfinansētajā projektā, publiskā apspriede par noteikumu projektu netiek veikta. 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Centrālā finanšu un līgumu aģentūra
Viedās administrācijas un reģionālās attīstības ministrija
Dabas aizsardzības pārvalde
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	-
	-


7.5. Cita informācija
Cita informācija
Noteikumu projekts ietekmē 5.4.3.1. SAMP finansējuma saņēmēju - Dabas aizsardzības pārvaldi, kura īstenotajā projektā konstatēts, ka projektu nav iespējams pabeigt līdz 2023. gada 31. decembrim.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

